1. ΠΡΟΕΔΡΙΚΟΝ ΔΙΑΤΑΓΜΑ της 12/19 Μαΐου 1923 Περί ελέγχου των τιμολογίων των ξενοδοχείων και εστιατορίων. Εκδίδεται κατά τα άρθρ.3 παρ. β΄ και 15 νόμ. 1698/1919. Άρθρ.1.–Η (Υπηρεσία Ξένων και Εκθέσεων) εν τω δικαιώματι αυτής του ελέγχου των τιμολογίων των ξενοδοχείων και εστιατορίων (άρθρ.3 παρ. β΄ νόμ. υπ’ αριθ. 1698), δικαιούται: α)Να ενεργή συμφώνως προς τας διατάξεις του ανωτέρω νόμου, επιθεωρήσεις επί των εν λόγω καταστημάτων, συντάσσουσα τας δεούσας περί της καταστάσεως αυτών εκθέσεις. β)Να ζητή παρά των διευθυντών ή των αντιπροσώπων αυτών την υποβολήν πινάκων εμφαινόντων τα ισχύοντα κατά περιόδους τιμολόγια εις τα εν λόγω καταστήματα. Οι αρνούμενοι να παράσχωσιν εντός των ταχθεισών προθεσμιών τας εν τω προηγουμένω εδαφίω πληροφορίας, τιμωρούνται κατά τα άρθρ.11 και 13 του νόμ. υπ’ αριθ. 1698, επί τη εγκλήσει του επί (της Εθνικής Οικονομίας) Υπουργού ή του Διευθυντού της (Υπηρεσίας Ξένων και Εκθέσεων). Περί των τιμολογίων των Ξενοδοχείων βλ. Α.Ν. 431/1937 (ανωτ. σελ. 180). Άρθρ.2.–Μετά την συγκέντρωσιν των εν τω προηγουμένω άρθρω στοιχείων ή και άνευ αυτών βάσει ετέρων αυτής εξηκριβωμένων πληροφοριών, η (Υπηρεσία Ξένων και Εκθέσεων) δύναται να τροποποιή και κανονίζη τα τιμολόγια των ξενοδοχείων ή εστιατορίων εκδίδουσα διατιμήσεις, υποχρεωτικάς δια τους διευθυντάς των ειρημένων καταστημάτων και τους πελάτας αυτών. Αι τοιαύται διατιμήσεις υπογράφονται υπό του Διευθυντού της Υπηρεσίας, καθίστανται δε υποχρεωτικαί από της κοινοποιήσεως αυτών προς τους ενδιαφερομένους. Η κοινοποίησις ενεργείται δι’ απλής επί υπογραφή επιδόσεως δια τινος κλητήρος του Υπουργείου. Οι ξενοδόχοι ή οι διευθυνταί εστιατορίων υποχρεούνται κατά τας υποδείξεις της υπηρεσίας, ν’ αναρτώσι πινακίδας των ισχυουσών ως ανωτέρω διατιμήσεων, συμμορφούνται δε και προς τας λοιπάς οδηγίας. Άρθρ.3.–Των κατά τας διατάξεις του άρθρ.10 του νόμ. υπ’ αριθ. 1698 καταρτιζομένων επιτροπών πρόεδρος ορίζεται ο Διευθυντής της (Υπηρεσίας Ξένων) ή ο (Επιθεωρητής) αυτής, εφ’ όσον εκάτερος τούτων διευθύνει τας εργασίας της επιτροπής. Αι εν λόγω επιτροπαί, ενεργούσαι επιθεωρήσεις κατά τας υποδείξεις της υπηρεσίας, υποχρεούνται να υποβάλλωσι προς το Υπουργείον εντός 8 το πολύ ημερών λεπτομερείς εκθέσεις περί των αποτελεσμάτων των ενεργειών των. Αι επιτροπαί εν τη ασκήσει των έργων των έχουσαι εκ του άνω νόμου (άρθρ.10 παρ. γ΄) δικαιώματα ανακριτών και αστυνομικών οργάνων, δικαιούνται να προβαίνωσιν εις δειγματοληψίας ή και κατασχέσεις ειδών κρινομένων απολύτως επιβλαβών εις την υγείαν των πελατών των επιθεωρουμένων καταστημάτων, ως και πάσαν άλλην ενέργειαν βάσει των κειμένων νόμων, Β.Δ/των ή αστυνομικών διατάξεων, συντάσσουσαι περί τούτων την δέουσαν έκθεσιν, ήτις δέον να υποβάλλεται εντός πέντε το πολύ ημερών προς το Υπουργείον επί της (Εθνικής Οικονομίας) (Υπηρεσία Ξένων) δια την άσκησιν ποινικής διώξεως ή άλλων μέτρων κατά των υπευθύνων. Τα αυτά δικαιώματα έχουσι και οι ενεργούντες κατά το αυτό άρθρον του ιδίου νόμου εκτάκτους επιθεωρήσεις. Άρθρ.4.–Η καθ’ οιονδήποτε τρόπον παράβασις των διατάξεων του παρόντος Δ/τος, αφορωσών εις την από απόψεως ανέσεως ή υγιεινής προστασίαν των πελατών των ξενοδοχείων ή εστιατορίων, συνεπάγεται την επιβολήν των ποινών των άρθρ.11 και 12 του νόμ. υπ’ αριθ. 1698. Κατά τα λοιπά εφαρμόζονται αι σχετικαί διατάξεις του υπ’ αριθ. 1698 νόμου. Σελ. 239 Έλεγχος και εποπτεία ξενοδοχείων κλπ. 18.Ζ.ζ.1 Εις τον αυτόν επί της (Εθνικής Οικονομίας) Υπουργόν αναθέτομεν την δημοσίευσιν και εκτέλεσιν του παρόντος, ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως.